Diari Oficial de la Generalitat Valenciana


Sumari del DOGV 4148, del 14-12-2001 (2001/12137)

DECRET 189/2001, d'11 de desembre, del Govern Valencià, pel qual s'autoritza l'ampliació d'ensenyances en la Universitat Cardenal Herrera-CEU.
----------------------------------------------------------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12827


Data del document
:   11-12-2001

Organisme emissor
:   Conselleria de Cultura i Educació

Tipus de document
:   Decret

Anàlisi jurídica

 Descriptors 

:   * Universitat Cardenal Herrera-Ceu
    * títol d'estudis
    * universitat
    * legislació
    * centre d'ensenyament
    * ensenyament privat

DECRET 189/2001, d'11 de desembre, del Govern Valencià, pel qual s'autoritza l'ampliació d'ensenyances en la Universitat Cardenal Herrera-CEU. [2001/X12033]
  
La Universitat Cardenal Herrera-CEU, universitat privada reconeguda per la Llei 7/1999, de 3 de desembre, de la Generalitat Valenciana, ha sol·licitat autorització per a la implantació de les ensenyances conduents a l'obtenció dels títols universitaris oficials de diplomat en Infermeria, diplomat en Fisioteràpia i enginyer tècnic en Informàtica de Gestió, que seran organitzades per la Facultat de Ciències Experimentals i de la Salut i per l'Escola Politècnica Superior d'Ensenyances Tècniques.
  
A la sol·licitud s'adjunten les memòries justificatives dels requisits exigits per l'article 13 del Reial Decret 557/1981, de 12 d'abril, i l'acord de 17 d'abril de 2001, de la Comissió Paritària del Conveni entre el Ministeri de Defensa i la Fundació Universitària Sant Pau-CEU, pel qual s'establix la col·laboració entre l'Hospital Militar de Valencia i la Universitat Cardenal Herrera-CEU.
  
El Consell Interuniversitari de la Comunitat Valenciana, en la seua sessió de 15 de març del 2001, va tindre coneixement de la sol·licitud d'ampliació d'ensenyances en la Universitat Cardenal Herrera-CEU, i va ser informada favorablement pel Consell d'Universitats, en sessió de la seua Comissió de Coordinació i Planificació de 10 de juliol del 2001.
  
Per tot això, de conformitat amb el que establix l'article 58 de la Llei Orgànica 11/1983, de 25 d'agost, de Reforma Universitària, i havent-se complit els requisits exigits en la Llei 7/1999, de 3 de desembre, de la Generalitat Valenciana, de reconeixement de la Universitat privada Cardenal Herrera-CEU, en el Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller de Cultura i Educació i amb la deliberació prèvia del Govern Valencià, en la reunió del dia 11 de desembre de 2001,
  
DECRETE
  
Article 1
  
Autoritzar a la Universitat Cardenal Herrera-CEU la implantació de les ensenyances conduents a l'obtenció dels títols oficials de diplomat en Infermeria i diplomat en Fisioteràpia, que seran organitzades per la Facultat de Ciències Experimentals i de la Salut de Moncada i Alfara del Patriarca, i d'enginyer tècnic d'Informàtica de Gestió que seran organitzades per l'Escola Politècnica Superior d'Ensenyances Tècniques de Moncada i Alfara del Patriarca.
  
Article 2
  
La posada en funcionament de les ensenyances serà autoritzada pel conseller de Cultura i Educació, després de comprovar que s'han complit els compromisos adquirits per l'entitat titular i han sigut homologats pel Govern els títols oficials, d'acord amb els establit en l'article 58.4 de la Llei Orgànica 11/1983, de 25 d'agost, de Reforma Universitària.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 11 de desembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS